
APOSTOLSTVO MOLITVE 


SVAGDANJE PRIKAZANJE 
Božansko Srce Isusovo! Ja ti prikazujem 

po bezgrješnom Srcu Marijinu sve molitve, 
djela i trpljenja ovoga dana u naknadu za 
naše uvrede i na sve one nakane, na koje 
se ti neprestano prikazuješ na oltaru. Oso- 
bito ti ih prikazujem za sv. Crkvu, za sv. 
Oca Papu i za sve potrebe, koje su ovoga 
mjeseca i dana preporučene članovima 
Apostolstva molitve. Amen. 
av a 

OPROSNE MOLITVE: 


Tko pozdravi sa ,Hvaljen Isusi" i onaj 
koji mu odgovori ,Na vijeke“ili Amen“ 
ili tomu slično, može dobiti svaki put 
oprost od 100 dana. 


Tko skrušeno i pobožno ustima ili sa- 
mo u srcu zazove ime Isus ili Marija 
ili obadva presveta imena, dobiva oprost 
od 300 dana svaki put. 


Tko skrušeno i pobožno zazove ova tri 
sveta imena skupa: Isuse, Marijo, Josi- 
pe, dobiva oprost od Tgodina i 7 četr- 
desetnica svaki put, 

Sv. Alojzije moli 

Sveti 
Alojzije 


Molitvenik za malene 


Drugo popunjeno izdanje: 
6 do 16 hiljada 


Zagreb 1936 


Tisak i naklada Glasnika Srca Isusova 


S dopuštenjem Nadb. duhovnog stola 
u Zagrebu 18. II. 1936. broj 2371 i 
Starješinstva Družbe Isusove u Zagrebu 
16. III. 1936. broj 135. 


NAJPOTREBNIJE 
MOLITVE, 


Jutanja molitva, 

U ime Oca_ * i Sina i Duha 
Svetoga. Amen, 

O moj Bože! Vjerujem u Tebe, 
jer si nepogrešivo istinit, Ufam se 
u Tebe, jer si beskrajno milosrdan. 
Ljubim Te, jer si neizmjerno 
dobar. 

Zahvaljujem Ti na svim darovi- 
ma, osobito, što si me čuvao ovu 
noć, | 

Obećajem, da ću se čuvati 
svakoga grijeha i grješne prilike. 
Daj mi, o moj Bože, milost da 
svoje obećanje izvršim. 

Oče naš. 

Zdravo Marijo. 

Anđele Božji čuvaru — moj. 
Danas i uvijek uza me stoj. 
Ruku mi pruži, vodi me ti, Ti me 
od zala očuvaj svih. 

Božansko Srce Isusovo, prika- 
zujem ti po bezgrješnom Srcu 
Marijinu sve molitve, djela i trplje- 
nja ovoga dana u naknadu za naše 
uvrede. 

Slatko Srce moga Isusa, daj da 
Te ljubim sve to više. 

Isuse, Tebi živim, Isuse Tebi 
umirem, Isuse Tvoj sam živ i 
mrtav, 


Slava Ocu i Sinu i Duhu Sve-. 


tomu. 

Kako bijaše na početku, tako 
i sada i vazda i u vijeke vjekova. 
Amen. 

U ime Oca * i Sina i Duha 


Svetoga. Amen. 


Anđeo Gospodnji. 


Anđeo Gospodnji = navijestio 
Mariji. 

I ona začela po Duhu Svetom. 

Zdravo Marijo. 


Evo službenice Gospodnje. 

Svi maleni hajte k meni, 
Ja sam Isus, vama brat, 
Svih dobara, blagih dara 
Iz svog ću vam Srca dat, 
A na kraju vi u raju 

Sa mnom ćete sretni sjat. 

Neka mi bude po riječi tvojoj. 
Zdravo Marijo. 

I Riječ tijelom postala. 

I prebivala među nama. 


Zdravo Marijo. 


Moli za nas sveta Bogorodice. 

Da dostojni postanemo obeća- 
nja Kristovih. 

Pomolimo se. Milost svoju, mo- 
limo te, Gospodine, ulij u duše 
naše, da mi, koji smo po anđelovu 
naviještenju spoznali utjelovljenje 
Krista, Sina tvoga, po muci njego- 
voj i križu k slavi uskrsnuća prive- 
deni budemo. Po istom Kristu 
Gospodinu našem. Amen. 


Molitva prije jela. 
Dragi Bože, blagoslovi! 
Oče naš. 

Poslije jela. 
Dragi Bože, hvala ti! 
Oče naš. 

Spomeni se. 

Spomeni se, o  predobrostiva 
Djevice Marijo, kako se nije nikad 
čulo, da si ikoga zapustila, koji se 
k tebi u zaštitu utekao, tvoju 
pomoć zatražio i tvoj zagovor za- 
prosio. Ovim pouzdanjem obodren 
utječem se i ja k tebi, Djevice 
djevica, k tebi, Majko, dolazim, 
pred tobom eto stojim ja grješnik 
i uzdišem. Nemoj, Majko Riječi 
Božje, prezreti riječi mojih, nego 
ih  milostivo poslušaj i  usliši, 
Amen. 


vw # 9 
Večernja molitva. 

U ime Oca. 

Moj Bože, zahvaljujem Ti na 
svim darovima, koje sam danas 
primio 

Pomisli sada: Kako sam vršio svoje 
dužnosti? Jesam li se čuvao grijeha u 
mislima, riječima i djelima? Jesam li se 
čuvso svoje glavne pogreške? ' 

Pokajanje. Oče nebeski, 
kajem se za sve svoje grijehe, ne- 

samo što sam njima zaslužio, da 
me kazniš, nego osobito zato, što 
sam uvrijedio Tebe, najveće dobro. 
Mrzim na sve svoje grijehe i tvrdo 
odlučujem, da ne ću više griješiti, 

U Tvoje ruke predajem dušu i 
tijelo svoje. Preporučujem Ti svoje 
roditelje, znance i dobročinitelje. 
Oče naš. Zdravo Marijo. Slava 


Ocu. 


KRATKE MISNE MOLITVE 
Početak. 


U ime Oca. 


Nebeski Oče, ljubim Te nada 
sve. Kajem se za sve svoje grijehe 
i odlučujem, da ću se popraviti. 

Prikazujem Tvojemu veličanstvu 
nedužnoga Jaganjca, Tvoga ljub- 
ljenog Sina. 

Neka bude ovo prikazanje Tebi 
na slavu iu zahvalu za sva primlje- 
na dobročinstva. 





Spasitelju, grlim Te 
Ko već nazočnoga; 

Evanđelje, 

Moj Isuse! Vjerujem sve, što 
si učio i što u ime Tvoje zapovije- 
da vjerovati sveta Tvoja katolička 
Crkva, Daj mi milost, da mogu po 
toj svetoj vjeri živjeti i umrijeti. 
Amen, 

Prikazanje. 

Nebeski Oče! Prikazujem Ti 
s misnikom kruh i vino, koje će 
postati Tijelo i Krv Isusa Krista. 
Združujem svoje srce sa Srcem 
božanskoga Spasitelja i tako se 
prikazujem Tebi, 


Svet. 


Svet, svet, svet si, Gospodine 
Bože! Puna su nebesa 1 zemlja sla- 
ve Tvoje. Hosana na visini! Blago- 


slovljen, koji dolazi u ime Gos-. 


“ podnje! 
Poslije podizanja. 
Isuse moj! Vjerujem u Te, 
ufam se u Te, ljubim Te, 








Isuse, Tebi živim, Tebi umirem, 
Tvoj sam živ i mrtav, 

Očisti me, Gospodine, svojom 
svetom Krvlju i smiluj se dušama 
u čistilištu, 

Vječni Oče, prikazujem Ti pre- 
dragocjenu Krv Isusa Krista kao 
zadovoljštinu za svoje grijehe i za 
potrebe svete Crkve. Amen, 


Sv. Pričest. 

Gospodine nisam dostojan, da 
uniđeš pod krov moj, nego samo 
reci riječ i ozdravit će duša moja 
(Tri puta). 

Duhovna sv. Pričest. 

Isuse, moj Bože i Otkupitelju! 
Oprosti mi grijehe. Ja te želim 
primiti, dođi u moje srce, Čuvaj 
me, da se nikada ne odijelim od 
Tebe. Amen. 


Blasoslov. 
Blagoslovio nas svemogući Bog 
Otac, Sin i Duh Sveti. Amen 


— 14 — 


| Zahvala. 

Hvala Tebi, nebeski Oče, na 
svim milostima, koje si mi dao kod 
ove svete Mise. Tvoj sveti blago- 
slov neka me prati na mojem putu 
i vodi u vječni život. 

Slava Ocu i Sinu i Duhu Sveto- 
mu, kako bijaše na početku tako i 
sada i vazda i u vijeke vjekova, 
Amen, 


SVETA MISA 


na časti _Presv. Oltarskomu 
Sakramentu. 
U ime Oca. 
Svemogući Bože, želimo Ti 
prikazati Tvoga ljubljenog Sina. 


Slava. 

Slava Bogu na visini a mir na 
zemlji ljudima dobre volje! Hvali- 
mo Te, blagosivamo Ti se, veličamo 
Te. 
Zahvaljujemo Ti radi velike 
slave Tvoje, Gospodine Bože, Kra- 





Sakramentu veličajnom 


Pojmo u sav glas, 
Što ga vjernim kao hranu 


Dijeli Isus spas. 

lju nebeski, Bože Oče svemogući. 

Gospodine Sine Jedinorođeni, 
Isuse Kriste. 

Gospodine Bože, J aganjče Božji, 
Sine Očev! Koji uzimaš grijehe 
svijeta, smiluj nam se. | 

Koji uzimaš grijehe Svijeta, pri- 
mi molitvu našu! 

Koji sjediš zdesna Ocu, smiluj 
nam se, . 

Jer Ti si sam svet, Ti sam 
Gospodin, Ti sam Svevišnji, Isuse 
Kriste. Sa Svetim Duhom u slavi 
Boga Oca, Amen. 


Evanđelje. 

Moj Isuse! Vjerujem sve što 
u ime Tvoje zapovijeda vjerovati 
sveta Tvoja katolička Crkva. 

Iz evanđelja svlvana: 
U ono vrijeme reče Isus Židovima: 
Tijelo je moje doista jelo i krv je 
moja doista pilo. Tko blaguje moje 
tijelo i pije moju krv, ostaje u 
meni i ja u njemu, Kao što je me- 


= ŠT a 


ne poslao živi Otac, i ja živim 
poradi Oca, tako će i onaj, koji 
mene blaguje, živjeti poradi mene, 
Ovo je kruh, koji je s neba sišao, 
ne kao što su vaši oci jeli manu i 
pomrli. Tko jede ovaj kruh, živjet 
će uvijeke, 


Hvala Tebi, Kriste, 


Prikazanje. 

Primi, sveti Oče, dar, što ga 
prikazujemo Tebi, svojemu živomu 
i pravomu Bogu. 

Prikazujemo ga za sve, koji su 
ovdje, i za sve vjerne kršćane žive 
i mrtve, 

Božansko Srce Isusovo, prika- 
zujem ti po bezgrješnom Srcu 
Marijinu sve molitve, djela i trplje- 
nja ovoga dana u naknadu za naše 
uvrede, | 

O Sine Božji, koji se za nas 
nevrijedne prikazuješ, ja Te ljubim. 

Ti si jedini svake ljubavi 
dostojan, Ja Te ljubim svim srcem, 

svom dušom, svom misli i svom 
snagom svojom. 

Prikazujem Ti se potpuno. 
Uzmi moje srce, Amen. 


Predslovlje. 

Gore srca! 

Imamo kod Gospodina. 

“X Zahvalimo Gospodinu Bogu svo- 
jemu. : 

Dostojno je i pravedno. 

Svet, svet, svet si, Gospodine 
Bože nad vojskama! Puna su nebe- 
sa i zemlja slave Tvoje. Hosana u 
visini! Blagoslovljen, koji dolazi 
u ime Gospodnje. Hosana u visini! 


Prije podizanja. 

Tebe, milostivi Bože, molimo za 
Tvoju svetu Crkvu. ure 

Raširi je po svem svijetu i daj 
joj sveti mir, Molimo za sv. Oca 
Papu...,za našega (nad) biskupa 
i sve pravovjerne kršćane. Blago- 
slovi ih, Bože! 


Nagradi roditelje i prijatelje 
naše. Spomeni se, Gospodine, svih, 
za koje smo dužni moliti. Daj nji- 
ma i nama, da u miru proživimo 
dane života, i ubroj nas u svoje 
izabrane. Po Kristu Gospodinu 
našem. Amen. 


Podizanje. 
Gospodine moj i Bože moj! 
Isuse, vjerujem u Te! Isuse, 

ufam se u Te! Isuse, ljubim Te! 
Isuse, Tebi živim. Isuse, -Teb: 
umirem, Isuse, Tvoj sam živ 1 
mrtav. 

Vječni Oče, prikazujem Ti pre- 
dragocjenu Krv Isusa Krista kao 
zadovoljštinu za svoje grijehe i za 
potrebe svete Crkve, 


Poslije podizanja. 
Pozdravljamo Te, Isuse, u 
Presvetom Oltarskom Sakramentu! 
Blagoslovljena Tvoja moć, ko- 
jom si izvršio čudo, kojemu se dive 


anđeli! 

Blagoslovljena Tvoja dobrota, 
koja je dokaz Tvoje neizmjerne 
ljubavi 

Molitve. 

Spomeni se Gospodine sluga i 
službenica svojih, koji su otišli 
pred nama sa znakom vjere te 
počivaju u snu mira, 

Pokoj vječni daruj im, Gospodi- 
ne,i svjetlost vječna svijetlila 
njima! 

Daj pravednima stalnost u do- 
bru, a grješnicima obraćenje, 


Presveto Srce Isusovo, dođi 


Kraljevstvo Tvoje. 

| Oče naš. 

Spasonosnim zapovijedima opo- 
menuti i božanskom naukom pouče- 
ni usuđujemo se govoriti: 

Oče naš, koji jesi na nebesima, 
sveti se ime tvoje. Dođi kraljevstvo 
tvoje. Budi volja tvoja, kako na 
nebu tako i na zemlji. Kruh naš 
svagdanji daj nam danas, I otpusti 





Ovdje sva je moja. želja, 
Ovdje ja sam pun veselja, 
Ovdje pjevam Bogu svom 
Skritu svetom Hostijom. 


a: DO m 


nam duge naše, kako i mi otpušta- 
mo dužnicima našim. I ne uvedi 
nas u napast, nego izbavi nas od 
zla. Amen. 


Prije svete Pričesti. 
Jaganjče Božji, koji uzimaš 
grijehe svijeta, smiluj se nama. 
Jaganjče Božji, koji uzimaš 
grijehe svijeta, smiluj se nama. 
Jaganjče Božji, koji uzimaš 
grijehe svijeta, daruj nam mir. 
Daruj nam, o Bože, onaj mir, 
što ga svijet ne može dati, da 
naša srca budu odana tvojim za- 
povijedima, i da naša domovina 
bude blagoslovljena. Slava Ocu. 


Sv. Pričest. 
Gospodine nisam dostojan, da 


uđeš pod krov moj, nego samo 
reci riječ, i ozdravit će duša moja 
(Tri puta), 
Na blagoslov. 
Blagoslovio nas svemogući Bog 
Otac Sin i Duh Sveti. Amen. 


Zahvala. 


Isuse Kriste, zahvaljujem Ti na 
milosti, što sam bio kod svete 
Mise. Daj, molim Te, da rastem u 
ljubavi prema Tebi. 

Djevice Marijo vodi me u živo- | 
tu i čuvaj me na času smrti. 

Slava Ocu. 

U ime Oca. 


SV. ISPOVIJED. 


Čuvaj se grijeha. To je lakše nego 
činiti pokoru. 


Kad se bojiš, da si sagriješio, pokaj 
se, što si uvrijedio Boga, najveće i naj- 


milije dobro. 
Molitva 
prije ispitivanja sa- 
vjesti 
Duše Sveti, daj mi milost, da 
upoznam svoje grijehe. Pomozi mi, 
Majko Božja. Anđele čuvaru, moli 
za me. | 
Oče naš. Zdravo Marijo. Slava 


Ocu. 

Ispitivanje savjesti. 

Kada sam se zadnji put ispovjedio? 
Jesam li dobro ovršio zadnju ispovijed? 
Jesam li zatajio koji smrtni grijeh? 
Jesam li izvršio pokoru? 

Jesam li se odriješio o koju Božju 
zapovijed. 

Jesam li se molio Bogu ujutro i na 
večer? 

Jesam li psovao? Proklinjao? Zalinjao 
se? ' 

Jesam li nedjeljom i blagdanom svo- 
jom krivnjom izostao od sv. Mise ili 
jako zakasnio? 

Jesam li kad jako rasrdio oca i 
majku? 

Jesam li koga mrzio? Tukao se? 
Učio drugoga činiti kakav grijeh? 

Jesam li što besramno mislio, 
želio, govorio, činio? Sem ili s drugim? 

Jesam li što ukrao? Želio ukrasti? 
Jesam li ukradeno vratio? 

Jesam li lagao? Lažno tužio koga u 
školi? 

Jesam li se ogriješio o koju crkvenu 
zapovijed? 

Jesam li kod sv. Mise bio pobožen? 
Da se nisam razgledavao, razgovarao, 
smijao? Jesam li u zabranjene dane jeo 
meso? Jesam 1li primio uskrsnu sv. 
Pričest? 

Jesam li bio ohol, lakom, zavidan, 
srdit, lijen? Jesam li bio kriv, da je 
tko drugi griješio? 
ci Jesam li zanemario poslove, koje sam 
bio dužan učiniti? U koji grijeh najčešće 
padam? 

s s 
Pokajanje. 

Moj Bože, žao mi je, što sam 
riješio. Žao mi je zato, jer sam 
grijesima zaslužio, da me Ti ka- 
zniš, Ali osobito mi je žao, što 
sam uvrijedio Tebe, koji si moj 
najbolji Otac, najveće i najmilije 
dobro, Obećajem, da Te ne ću više 
vrijeđati. Ti mi pomozi, da mogu 
držati, što sam sad obećao. Amen. 


U ispovijedaonici; 

Hvaljen Isus i Marija, 

U ime Oca, | 

Skrušeno ispovijedam svoje gri- 
jehe koje sam učinio od , , , (na 
pr. od djetinjstva, od svoje zadnj 
ispovijedi). 

Kad kažeš grijehe, reci: 

Molim pokoru i _.odrešenje od 
grijeha. 

Kad dobiješ pokoru, reci 
Kajem se od svega srca, što 


sam uvrijedio Boga, najveće i naj- 
milije dobro. Mrzim na sve svoje 
grijehe i tvrdo odlučujem, da ću 
se popraviti i" da ne ću više 
griješiti. 

Kada ti ispovjednik dade odrešenje 
i reče: »Hvaljen Isus«, odgovori: Navijeke. 

Zahvala i pokora. 

Hvalim Ti od svega srca, dragi 
Isuse, što si u svetoj ispovijedi mi- 
lostivo očistio moju dušu, Obećajem, 
da Te ne ću više vrijeđati. Pomozi 
mi. Daj, da radije umrem, nego da 
učinim teški grijeh. 

Sad izvrši pokoru. 


SVETA PRIČEST. 


Prije svete Pričesti 
Mili Isuse, ja više vjerujem 
Tvojoj riječi nego svojim očima. Ja 
vjerujem, da se Ti tu u Presvetom 
Oltarskom Sakramentu nalaziš kao 
pravi Bog i pravi čovjek, 





O Isuse, smiluj mi se, 
U srcu mi nastani se! 

Ti si, dragi Spasitelju, očistio 
mene od mojih grijeha i sada hoćeš 
da u svetoj Hostiji samim Sobom 
nahraniš siromašnu dušu moju. 


Nisam dostojan, Gospodine, da 
dođeš k meni, ja sam Te često i 
teško vrijeđao. Ali ja Tebe ljubim 
više nego sebe i nego išta na svi- 
jetu. Žalim od svega srca, što sam 
Te ikad uvrijedio i volim prije 
umrijeti nego ikad više uvrijediti 
Tebe, najveće i najmilije dobro. 

Dođi, moj Isuse, dođi u moje 
srce i načini, da ono postane što 
sličnije presvetomu i premilomu 
Srcu Tvojemu. To je moja živa 
želja, mili Spasitelju, da ti k meni 
dođeš i da me nikad ne ostaviš. 

Presveta Majko Isusova i sveti 
Josipe, sveti Anđele moj čuvaru, 
sveti moji zaštitnici i svi sveci Bož- 
ji, pomozite mi, da što dostojnije 
primim Isusa u presvetoj Pričesti! 

Kod svete Pričesti, 

a Kad ministrant moli ispovijed, moli 
rtu 

Ispovijedam se Bogu svemogu- 
ćemu, blaženoj Mariji vazda Dje- 
vici, blaženomu Mihovilu, arkan- 
đelu, blaženomu Ivanu Krstitelju, 
svetim apostolima Petru i Pavlu, 
svim svetima i tebi, oče, da sam 
vrlo mnogo sagriješio misli, riječju 
i djelom: moj grijeh, moj grijeh, 
moj preveliki grijeh. Zato molim 
blaženu Mariju vazda Djevicu, 
blaženoga Mihovila arkanđela, bla- 
ženoga Ilvana Krstitelja, svete apo- 
stole Petra i Pavla, sve svete i tebe, 
oče, da se moliš za me Gospodinu 
Bogu našemu. 

Kad svećenik drži Hostiju i moli, reci 
tri puta: 

Gospodine, nisam dostojan, da 
uniđeš pod krov moj, nego samo 
reci riječ, i ozdravit će duša moja. 

Poslije svete Pričesti. 

Sada si u mojem srcu, slatki 
Isuse, i ljubiš me. Hvala Ti, Bože 
moj! Želim Te ljubiti kao što Te 
ljubi Tvoja sveta Majka, kao što 
Te ljube anđeli i sveci i svi prave- 
dnici na zemlji. 

Slatko Srce mog Isusa, daj da 
te ljubim sve to više, 


Isuse Tebi živim. 
Isuse Tebi umirem, 
Isuse Tvoj sam živ i mrtav. 


Dušo Kristova, posveti me, 

Tijelo Kristovo, spasi me, 

Krvi Kristova, napoj me, 

Vodo iz prsi Kristovih, operi 
me. 

Muko Kristova, pokrijepi me. 

O dobri Isuse, usliši me, 

Među rane svoje sakrij me, 

Ne daj, da se odijelim od Tebe, 

Od neprijatelja zlobnoga brani 
me, | 
Na času smrti moje zovni me, 

I odredi, da dođem do Tebe, 
Da sa svetima Tvojim hvalim 
Te. 


U sve vjekove. Amen, 


Preslatki Isuse, Ti si kao dječak 
u Nazaretu bio dječacima i djevoj- 
čicama primjer djetinje ljubavi 
prema roditeljima, poštovanja pre- 
ma = odraslima,  posluha — prema 
poglavarima. Daj, molim Te od 
srca, da ja uvijek u Tebe gledam 
i živo nastojim nasljedovati upravo 
ove, a i druge Tvoje kreposti, pa 
da napredujući u godinama rastem 
u milosti i u ljubavi k Tebi. Koji 
živiš u vijeke vjekova. Amen. 


Obdari, mili Isuse, moje drage 
roditelje, učitelje i dobročinitelje 


= svim milostima i darovima. Pomozi 
“svoju svetu Crkvu katoličku i nje- 


zina vidljivoga poglavara svetoga 
Oca Papu. Daj, da Te svi ljudi 
upoznadu i ljube. Smiluj se siro- 
mašnim dušama u čistilištu: Pokoj 

vječni daruj im, Gospodine, i svjet- 
lost vječna svijetlila njima; počivale 
u miru. Amen. 


Da dobiješ potpun oprost, 
moli: | 


Evo, moj do- 
bri i preslatki 
lsuse, pred li- 
cem tvojim ba- 
cam se na ko- 
ljena i sa naj- 
većim žarom 
srca molim te i 
zaklinjem: daj 
mi u srce utisni 
živa čuvstva 





vjere, ufanja i. 


ljubavi te pravu pokoru za grijehe 
moje i čvrstu odluku da ih po- 
pravim. To molim promatrajući u 
sebi i gledajući u pameti tvojih 
pet rana i imajući pred očima ono 
što prorok David reče o tebi, do- 

bri Isuse: Probodoše mi ruke moje 


i noge moje, izbrojiše mi sve kosti. 


Izmoli zatim 5 Očenaša i 5 Zdravo 
Marija na nakanu sv. Oca Pape. 


SV, KRUNICA, 
Na prve 3 Zdravo Marije kod 
riječi »Isus« dodaj 
1. Koji neka nam umnoži vjeru. 
2, Koji neka nam utvrdi ufanje. 
3, Koji neka nam usavrši ljubav. 


Radosna otajstva. 
(Od 1. nedjelje Došašća do Korizme). 
1; Koga si, Djevice, po Duhu 
Svetom začela. 
2, Koga si, Djevice, idući Eliza- 
beti u pohode nosila, 
3, Koga si, Djevice, rodila, 
4, Koga si, Djevice, u hramu 
prikazala, 
5, Koga si, Djevice, u hramu 
našla, 
Žalosna otajstva, 
(Od. početka Korizme do Uskrsa). 
1. Koji se za nas krvlju znojio. 

2, Koji je za nas bičevan bio. 

3, Koji je za nas trnjem okru- 
njen bio 

4, Koji. je za nas teški križ 
nosio, 

5. Koji je za nas propet bio. 

Slavna otajstva. 
(Od Uskrsa do Duhova). 

1. Koji je od mrtvih uskrsnuo. 

2, Koji je na nebo uzašao, 

3. Koji je Duha Svetoga poslao. 


4, Koji je tebe, Djevice, na 
nebo uzeo, 
5. Koji je tebe, Djevice, na 


nebu okrunio. 


LITANIJE PRESVETOGA 
SRCA ISUSOVA. 


Gospodine, smiluj se. 

Kriste, smiluj se. 

Gospodine, smiluj se. 

Kriste, čuj nas, 

Kriste, usliši nas, 

Oče nebeski, Bože, smiluj se 
nama. 

Sine, Otkupitelju svijeta Bože, 
Duše sveti Bože, 
Sveto Trojstvo jedan Bože, 
Srce Isusa, Sina Oca vječnoga, 
Srce Isusovo, u krilu Djevice 


Matere od Duha Svetoga 
sazdano, 

Srce Isusovo, s Riječju Božjom 
bitno sjedinjeno, 

Srce Isusovo, veličanstva be- 
skrajnoga, 

Srce Isusovo, hrame Božji 
sveti, 


Srce Isusovo, šatore Višnjega, 


Srce Isusovo, kućo Božja i vra- 
ta nebeska, 

Srce Isusovo, žarko ognjište 
ljubavi, 

Srce Isusovo, pravde i ljubavi 
posudo, 

Srce Isusovo, dobrote i ljubavi 
puno, | 

Srce Isusovo, kreposti sviju 
bezdno, 


se nama| 


Smiluj 

Srce Isusovo, svake hvale pre- 
dostojno, 

Srce Isusovo, kralju i središte 
sviju srdaca, 

Srce Isusovo, u kojem je sve 
blago mudrosti i znanja, 


Srce Isusovo, u kojem prebiva | 


sva punina božanstva, 
Srce Isusovo, koje je Ocu vrlo 
omiljelo, 
Srce Isusovo, od kojega punine 
svi mi primismo, | 
Srce Isusovo, željo bregova 
vječnih, 

Srce Isusovo, strpljivo i mno- 
goga milosrđa, 

Srce Isusovo, bogato za sve, 
koji zazivaju tebe, 

Srce Isusovo, izvore života i 
svetosti, 

Srce Isusovo, pomirište grijeha 
naših, 

Srce Isusovo, nasićeno pogrda- 
ma, 


nama! 


se 


Smiluj 

Srce Isusove, satrveno zbog 
opačina naših, 
Srce Isusovo, do smrti po- 


slušno, si 
Srce Isusovo, kopljem probo- š 
deno, si 
Srce Isusovo, izvore sve utjehe, ć 
Srce Isusovo, živote i uskrsnu- | 
će naše, " 
Srce Isusovo, mire i pomirenje |. 
naše, > 
Srce Isusovo, žrtvo za grijehe, | — 
Srce Isusovo, spasenje onima, g 
koji se u te ufaju, K: 


Srce Isusovo, ufanje onima, ko- 
ji u tebi umiru, 

Srce Isusovo, milino sviju 
svetih, 


Jaganjče Božji, koji odnimaš gri- 
jehe svijeta, oprosti nam, Go- 
spodine, 

Jaganjče Božji, koji odnimaš gri- 
jehe svijeta, usliši nas, Go- 
spodine. —— ći 

Jaganjče Božji, koji odnimaš gri- 
jehe svijeta, smiluj se nama. 
Sveć. Isuse krotki i ponizni 

Srcem, 

Puk. Učini srce naše po Srcu 

svojem. , 

Pomolimo se 

Svemogući vječni Bože, pogle- 
daj na Srce preljubljenoga Sina 
svojega i na hvale i zadovoljštine 
koje u ime grešnika tebi prika- 
zuje i njima koji milosrđe tvoje 
mole ti oproštenje udijeli umilo- 
stivljen u ime istoga Sina svojega 

Isusa Krista koji s tobom živi i 

kraljuje u vijeke vjekova. Amen, 








Zdravo, morska zvijezdo mila, 


LITANIJE_LAURETANSKE 


xD M 
Gospodine, smiluj se. 
Kriste, smiluj se. 
Gospodine, smiluj se. 
Kriste, čuj nas. 
Kriste, usliši nas. 


se — 


Oče nebeski 
nama, 
Sine, Otkupitelju svijeta Bože, 
smiluj se nama. 

Duše . sveti Bože, 
nama. 

Sveto Trojstvo jedan Bože, 
smiluj se nama. 

Sveta Marijo, 

Sveta: Bogorodice, 

Sveta Djevo djevica, 

Majko Kristova, 

Majko Božje milosti, 

Majko prebistra; 

Majko prečista, 

Majko neoskvrnjena, 

Majko nepovrijeđena,. 

Majko ljubezna, 

Majko divna, 

Majko dobroga savjeta, 

Majko Stvoriteljeva, 

Majko Spasiteljeva, 

Djevice premudra, 

Djevice časna 


Bože, smiluj se 


smilu se 


na s 


za 


Moli 

Djevice hvale dostojna, 
Djevice moguća, 
Djevice milostiva, 
Djevice vjerna, 
Ogledalo pravde, 
Prijestolje mudrosti, 
Uzroče naše radosti, 
Posudo duhovna, 
Posudo poštovana, 
Posudo uzorna pobožnosti, 
Ružo otajstvena, 
Tornju Davidov, 
Tornju bjelokosni, 
Kućo zlatna, 
Škrinjo zavjetna, 
Vrata nebeska, 
Zvijezdo jutarnja, 
Zdravlje bolesnih, 
Utočište grješnika, 
Utjeho žalosnih, 
Pomoćnice kršćana, 
Kraljice anđela, 
Kraljice patrijarha, 
Kraljice proroka, 
Kraljice apostola, 


za nas! 





Moli 

Kraljice mučenika, 

Kraljice ispovijedalaca, 

Kraljice djevica, 

Kraljice svih svetih, 

Kraljice bez grijeha istočnoga 
začeta, ' 

Kraljice svete krunice, 

Kraljice mira, 


Moli za nas! 


Jaganjče Božji, koji odnimaš gri- 
jehe svijeta, oprosti nam, Go- 
spodine. 

Jaganjče Božji, koji odnimaš gri- 
jehe svijeta, usliši nas, Go- 
spodine, 

Jaganjče Božji, koji odnimaš gri- 
jehe svijeta, smiluj se nama. 
Sveć. Moli za nas, sveta Bo- 

gorodice! 

Puk. Da dostojni postanemo 
obećanja Kristovih, 


Pomolimo se 
Dopusti nama, slugama svojim, 
molimo, Gospodine Bože, da se 
neprestano radujemo duševnom i 











O Josipe, otaca svih 
Ti uzore i diko, 
Kreposti svih i svetosti 
Ti savršena sliko, 
Tebi Otac Svevišnji 
Sina svoga povjeri. 

tjelesnom zdravlju i da se slavnim 
zagovorom blažene Marije vazda 
Djevice izbavimo od sadašnje ža- 
losti i naužijemo vječne radosti. 
Po Kristu Gospodinu našem. Amen, 

Sveć. Moli za nas, sveti Josipe! 

Puk. Da dostojni postanemo 
obećanja Kristovih, 

Pomolimo se 

Molimo te, Gospodine, da nam 
budu na pomoć zasluge zaručnika 
presvete Majke tvoje, da zadobi- 
jemo njegovim zagovorom što svo- 
jom slaboćom postići ne možemo. 
Koji živiš i kraljuješ na sve vijeke 
vjekova. Amen. 

Pohvale Imenu Božjemu, 

kao zadovoljština 
za psovke i kletve. 


Blagosloven budi Bog! 





Blagosloveno njegovo sveto Ime! | 


Blagosloven Isus Krist, pravi 


Bog i pravi čovjek! 

Blagosloveno Ime Isusovo! 

Blagosloveno presveto Srce Isu- 
sovo ! 

Blagosloven Isus u presvetom 
Oltarskom Sakramentu ! 

Blagoslovena velika Bogorodica, 
presveta Marija | 

Blagosloveno sveto i 
njeno njezino Začeće |! 

Blagosloveno ime Marije, Dje- 
vice i Majke! 

Blagosloven sveti Josip, njezin 
prečisti zaručnik ! 

Blagosloven Bog u svojim an- 
đelima i u svojim svecima! 


SVETOMU ALOJZIJU. 


Preslavni sv. Alojzije, koji si 
u nevinosti posve sličan anđelima 
i koji si uzdignut u čisti zbor dje- 
vica: obazri se milostivo na me, te 
mi izmoli od Boga, da sve moje 
misli, sve moje riječi i sva moja 
djela budu čista i mila najuzvišeni- 


neoskvr- 

jem Kralju, Isusu Kristu, i njego- 
voj = presvetoj Majci, Kraljici 
djevica. Amen, 


POBOŽNI UZDASIL 


Isuse, Marijo, Josipe, vama srce 
svoje i dušu svoju darujem. 

Isuse, Marijo, Josipe, budite mi 
u pomoć u smrtnom boju posljed- 
njem. | 

Isuse, Marijo, Josipe, dajte da 
u vašem svetom društvu mirno pre- 
minem, 

MOLITVE I OBRASCI, 
KOJE TREBA DA ZNA 
“SVAKI KATOLIK. 


Znamenje svetoga križa. 
U ime Oca _F i Sina i Duha 


Svetoga. Amen, 


Oče naš. 

Oče naš, koji jesi na nebesima, 
sveti se ime tvoje. Dođi kraljevstvo 
tvoje. Budi volja tvoja, kako na 
nebu, tako i na zemlji. Kruh naš 
svagdanji daj nam danas. I otpusti 
nam duge naše, kako i mi otpušta- 


mo dužnicima našim. I ne uvedi 


nas u napast, nego izbavi nas od 
zla. Amen. 


Zdravo Marijo, 

Zdravo Marijo, milosti . puna, 
Gospodin s tobom; blagoslovena ti 
među ženama, i blagosloven plod 
utrobe tvoje, Isus. Sveta Marijo, 


“X Majko Božja, moli za nas grješni- 


ke sada i na čas smrti naše, Amen. 

Slava Ocu. 
Slava Ocu i Sinu i Duhu Sveto- 
mu, Kako bijaše na početku, tako 





Anđele Božji, čuvaru moj, 
danas i uvijek uza me stoj; 


i sada i vazda i u vijeke vjekova. 


Amen, 

Vjerovanje. 

Vjerujem u Boga, Oca svemo- 
Sućega, Stvoritelja neba i zemlje, 
I u Isusa Krista, Sina njegova je- 
dinoga, Gospodina našega, koji je 
začet po Duhu Svetom, rođen od 
Marije Djevice, mučen pod Ponci- 
jem Pilatom, raspet, umro i poko- 
pan; sašao nad pakao, treći dan 
uskrsnuo od mrtvih, uzašao na ne- 
besa, sjedi o desnu Boga Oca sve- 
mogućega; odonud će doći suditi 
Žive i mrtve, Vjerujem u Duha 
Svetoga, svetu Crkvu katoličku, 
općinstvo svetih, oproštenje grije- 
ha, uskrsnuće tijela, život vječni. 
Amen. 


Deset zapovijedi Božjih. 

1, Ja sam Gospodin Bog tvoj; 
nemaj drugih bogova uz mene, 

2. Ne uzmi imena Gospodina 
Boga svoga isprazno, 

3. Spomeni se, da svetkuješ dan 
Gospodnji. 

4, Poštuj oca i mater, da dugo 
živiš i dobro ti bude na zemlji. 

5, Ne ubij. 

6. Ne sagriješi bludno. 

7, Ne ukradi, 

8. Ne reci lažna svjedočanstva 
na bližnjega svoga. 


9, Ne poželi žene bližnjega 
svoga. 
10, Ne poželi nikakve stvari 


bližnjega svoga, 
Pet zapovijedi crkvenih, | 
1, Svetkuj zapovijedane blag- 


dane, 

2, Slušaj pobožno svetu Misu 
u nedjelju i u ostale zapovijedane 
blagdane, 

3, Posti zapovijedane poste i u od- 
ređene dane ne mrsi. 

4, Svake se godine najmanje 
jedamput ispovjedi i o Uskrsu 
pričesti. 

5, Ne svadbuj svečano u zabra- 
njeno vrijeme, 


a 

Sedam svetih sakramenata. 


1, Krst, 
2, Potvrda. 
3, Presveti Oltarski Sal 
ie * i dakramenat. 
S. Posljednje pomazanje. 
6. Sveti red, 
7, Ženidba. 
Sedam glavni ij 
nih grijeha. 
1, Oholost. ' 
2, Škrtost. | 
“3. Bludnost. 
4, Zavist, 


5. Neumjerenost u j u i 
i pilu. jedenju i 

6. Srditost. 

7. Lijenost, 


Pet poglavitih istina 
kršćanskih. 
1, Samo je jedan Bog. 
2. Tri su božanske osobe. 


' 3 Bog je sve stvorio, sve uzdr- 
žava i upravlja, 

4, Sin je Božji čovjekom postao 
i smrću nas svojom na križu 
otkupio. | 

5, Bog dobro vijekom nagrađu- 
je, a zlo vijekom kazni, 


Dužnosti kršćanske. 
Prva: Kloni se zla duhovnoga 
ili grijeha. pm. 
Druga: Čini dobro ili: drži za- 
povijedi Božje i živi kreposno. 


Djelo vjere. | 
Vjerujem u te, Bože moj, da si 
jedan jedini božanstvom u troj 
osobama, Otac, Sin i Duh Sveti. 
Vjerujem, da je druga osoba, Sin 
Božji, krepošću Duha Svetoga, čo- 


i i sve nas. 
vjekom postao, rodio se 1 


otkupio; i da će doći suditi žive i 
mrtve; da će dobre naplatiti sla- 
vom nebeskom, a grješnike kazniti 
mukama paklenim. Vjerujem nada- 
lje sve ono, što vjeruje 1 vjerovati 
uči sveta Mati Crkva rimokatoli- 

čka, A sve to vjerujem zato, što si 
to navijestio ti, Bože, koji si neiz- 
mjerna mudrost i vjekovita istina, 
koji ne možeš prevariti niti preva- 
ren biti, jer sve znaš i vidiš, O 
Bože, umnoži vjeru moju! 


Djelo ulanja. 

Uiam se u te, o premilostivi 
Bože moj, da ćeš mi po zaslugama 
muke i smrti Isusove i po mojim 
dobrim djelima s pomoću tvojom 
učinjenim, oprostiti sve grijehe i 
dati slavu nebesku. A to se ufam 
zato, što ti, Bože svemogući, dati 
možeš, što si obećao, i u obećanju 
si svojem stalan i vjeran. O Bože, 
učvrsti ufanje moje! 


Djelo ljubavi, 

Ljubim te, o Bože moj, svim 
srcem i dušom svojom nada sve, 
jer si ti sam po sebi svake ljubavi 
dostojan, i zaradi tebe ljubim bliž- 
njega svoga kao samoga sebe, O 

Bože, užezi ognjem ljubavi svoje 
srce moje, te iz ove goruće prama 
tebi ljubavi jako se kajem, što sam 
ikada uvrijedio tebe, neizmjerno 
dobro. Mrzim na sve grijehe života 
svoga, i to većma nego na ikoje 
drugo zlo. O da te nijesam nikada 
uvrijedio! Tvrdo odlučujem, da ću 
se čuvati svakoga grijeha te volim 
umrijeti, nego  ikojim grijehom, 
osobito smrtnim uvrijediti tebe naj- 
veće dobro. A sve ću počinjene 
grijehe po milosti tvojoj iskreno 
ispovjediti i dostojnu za njih po- 
koru učiniti. Smiluj mi se dakle, o 
svemogući Isuse, i budite mi na 
pomoć, milostiva Marijo i sveti 
Josipe! Amen. 


Četiri posljednje stvari 


čovjeka. 
Smrt, sud, pakao i kraljevstvo 
nebesko. — »U svim djelima svo- 


jim spomeni se posljednjih stvari, 
pa ne ćeš nikada sagriješiti.« 

PODVORBA 
KOD SVETE MISE. 


(Latinski) 
Pristup 
Svećenik: In nomine Patris, et 
Fili, et Spiritus Sdnkti. Amen. 
Introibo ad dltare Dći. 


Podvornik:; Ad Dćum, kvi leti- 


fikat juventiitem mćam. 


S. Judika me Dćus et discćrne 
kđuzam mćam de gćnte non sdnk- 


ta; ab homine inikvo et dolozo 
e&rue me. 


.P Kvia tu es Dćus fortitiido 
mća, kvare me repulisti, et kvare 
tristis incćdo, dum afligit me ini- 
mikus. 

S. Emite lucem tuam et veritd- 
tem tuam; ipsa me deduksćrunt, et 
aduksćrunt in montem  sdnktum 
tuum, et in taberndkula tua. 


mu naa 


P. Et introibo ad altare Dei, ad 
Deum kvi letifikat  juveniilem 
meam, 

S. Konfit&bor_ tibi in  citara 
Deus, Dćus mćus, kvdre trisiis es 
dnima mća, et kvdre konturbas me. 

P, Spćra in Dćo kvć6niam &dhuk 
konfitćbor ili, salut&are 1ultus mei 
et Dćus mćus. 

S. Gloria Pdtri, et Filio, et Spi- 
ritui Sdnkto. 

P, Sikut ćrat in principio et, 
nunk et sćmper, et in sćkula seku- 
I6rum. Amen. 

S. Introibo ad aitdre Dei. 


P, Ad Dćum, kvi letilikat ju- 
ventitem mćam. 

S. Adjutorium nostrum in no- 
mine Domini. 

P, Kvi fćcit c6ćlum et tćram. 


(Na Misi za mrtve i na ne- 
kim još drugima izostavlja se 


Pu. Jem 


na početku od riješi: Judika 
me i t. d, do riječi: Adjutorium 
nostrum i t d.) 


S. Konfiteor i t. d. 


P, Mizere4tur tići omnipotens 
Dćus et dimisis pek4tis tdis, per- 
dikat te ad vitam etćrnam. 


S. Amen. 


P. Konfiteor Dćo omnipotćnti 
bećte Marie sćmper Virgini, be&to 
Mikaćli Ark4ngelo, be4sto Jošni 
Baptiste, s4nktis Apdstolis Pćtro 
et P4ulo, ćmnibus Sanktis, et tibi, 
Pater, kvia pekavi nimis kogita- 
cidne, vćrbo et dpere: mća kylpa, 
mća kulpa, mća m&ksima kulpa. 
Ideo prćkor be4tam Mariam sćm- 
per  Virginem, be&tum Mikaćlem 
Ark&ngelum, be4tum Jo&nem Bap- 
tistam, s4nktos Apdstolos Pćtrum 
et P4ulum, 6ćmnes Sa4nktos et te, 
P4ter, or4re pro me ad D6minum 
Dćum ndstrum. 


ema. gama 


S. Mizeredtur vćstri omnipotens 
Dćus et dimisis pekdtis vćstris, 
perdukat vos ad vitam etćrnam. 


P, Amen, 


S. Indulgćnciam, absolucionem, 
et remisionem pekatorum nostro- 
rum tribuat nobis omnipotens et 
mizćrikors Dominus. 


P, Amen, 


S. D6us tu konvćrzus vivifika- 
bis nos. 


P, Ft plebs tua letabitur in te. 


S. Ostćnde nobis Domine, mi- 
zerikordiam tuam. 


P, Et salutare tdum da ndbis. 


S. Domine egzdudi oracionem 
meam. 


P, Et klamor mćus ad te vćniat. 
S. Dominus vobiskum. 


P, ft kum spiritu tio. 


P. 


Wayana mwa sa mum 

Poslije Pristupa 


. Kirie elćison. 
, Kirie elćison. 


. Kirie elćison. 
, Kriste elćison. 


. Kriste elćison. 
, Kriste elćison. 


. Kirie elčison. 


Kirie elćison. 


. Kirie elćison. 


. Dominus vobiskum. 
, Ft kum spiritu tio. 


. Per omnia sćkula sekulorum. 


Amen, 


Poslije pročitane Poslanice 


Kad svećenik okrene glavu. 
Dćo gracias. 


a Ko 


Na Evanđelje 


S. Dominus vobiskum. 

P, Et kum spiritu tuo. 

S. Inicium (ili sekućncia) sdnkti 
Evangelii sekundum ... 

P, Gljria tibi, Domine. 


Na koncu Evanđelja 


Kad svećenik poljubi knjigu. 
P. L4us tibi Kriste. 


S. Dominus vobiskum. 
P, Et kum spiritu tio. 


Poslije Prikazivanja 
S. Ordte frdtres. 


P, Suscipiat Dćminus sakrifi- 
cium de manibus tuiis, ad laudem 
et glćriam nć6minis sui, ad utilita- 
tem  kvćkve  ndstram  totiiskve 
Eklećzie sie sankte, 


= pm 


Na predslovlje (Preiaciju) 


. Per omnia sćkula sekulorum. 
. Amen. 


. Dominus vobiskum. 
, Et kum spiritu tuo. 


. Sursum korda. 


Van mo ma 


, Habćmus ad D6minum, 


S. Grdcias agdmus Domino D6o 
nostro, 


P. Dignum et jistum est, 


Poslije Podizanja 
S. Per omnia sćkula sekulorum. 


P, Amen. 


S. Et ne nos indukas in tenta- 
Cionem. 


P, Sed libera nos a malo. 


S. Per omnia sćkula sekulorum. 


P, Amen. 


_ BB — 


S. Paks Domini sit sćmper vo- 
biskum, 
P. Et kum spiritu tio, 


Poslije Pričesti 


Dominus vobiskum. 
, Et kum spiritu tio. 


Fer omnia sćkula sekulorum. 
Amen. 


. Dominus vobiskum. 


un va ma 


, Et kum spiritu tio. 


S. Ite misa est ili Benedikdmus 
Đomino. 


P, Dćo gracias, 


U uskrsnoj osmini dodaje se: 


S. Aleluja, Aleluja. 
P, Aleldja, Aleluja. 


“m. 


U Misi za pokojne: 


S. Rekvićskant in pdce. 
P, Amen. 


Blagoslov 


S. Benedikat vos omnipotens 
Deus, Pdter et Filius, et Spiritus 
Sdnktus. 


P, Amen, 


S. Dominus vobiskum. 


P, Et kum spiritu tio. 


S. Inicium .sdnkti Evdngelii se- 
kundum Jođnem. 


P, Gldria tibi, Domine. 


Na koncu zadnjeg Evanđelja 


P, Dćo gracias. 


GDJE JE ŠTO? 


Jutarnja molitva 

Anđeo Gospodnji 

Prije i poslije jela 

Spomeni se... 

Večernja molitva 

Misne molitve. . 4 4... 
Misa u čast Presv. Sakramenta 
Sv. ispovijed šo. ado 8 
Sv. Pričest 

Oprosne molitve 

Sv. Krunica i 4 au 
Litanije Presv. Srca Isusova 
Litanije lauretanske 

Pohvale Imenu Božjemu 
Svetome Alojziju 

Pobožni uzdasi .. = 
Molitve i obrasci 


Znamenje sv. Križa, Oče naš, Zdra- 
vo Marijo, Slava Ocu, Vjerovanje, 
Deset zapovijedi, Pet zapovijedi 
crkv., Sedam sv. sakramenata, se- 
dam glav. grijeha, Pet istina kršć., 
Dužnosti kršć. i tri bogosl. krijep., 


Četiri pesljednje stvari 
Podvorba kod sv. Mise 

VJEČNE ISTINE 


Život kratak, a smrt stalna, 
Njoj se ne zna dan ni čas; 
Ako vrijeme gubim sada, 
Ne ću ga imat zadnji čas. 


Jednu samo imam dušu, 
Nju mi dađe vječni Bog; 
Propadne li ona ludo, 
Što će biti od zla tog? 


Bog me vidi, Bog će sudit: 
I! u pako il' u rai; 

U! u raju divna slava, 

IP u paklu strašan vaj. 


Svemu dođe jednom konac, 
Al vječnosti nije kraj; 
I u raju vječna slava, 
IP u paklu vječan vaj. 
oso A EM KREMA DRM tRNA RO E 


MOLITVA MAJCI BOŽJOJ 
ZA SRETNU SMRT. 

O utočište grješnika, o majko umirućih, 
ne ostavi nas na času smrti naše, nego 
nam isprosi najdublju bol radi naših grije- 
ha, pravo skrušenje, oproštenje, milost, da 
dostojno primimo svetu Popudbinu i da 
okrijepljeni sakramentom svete pomasti 
sigurno dođemo pred prijesto pravednoga 


i milostivoga Suca, Boga i Spasitelja svo- 
ga. Amen. 





